ddrg/super_eurlex huggingface dataset:
Απόφαση της Επιτροπής

της 4ης Μαΐου 2000

για την τροποποίηση της απόφασης 94/984/ΕΚ για τον καθορισμό των υγειονομικών όρων και των κτηνιατρικών πιστοποιητικών που απαιτούνται για την εισαγωγή νωπού κρέατος πουλερικών από ορισμένες τρίτες χώρες, όσον αφορά τη Λαϊκή Δημοκρατία της Κίνας

[κοινοποιηθείσα υπό τον αριθμό Ε(2000) 1163]

(Κείμενο που παρουσιάζει ενδιαφέρον για τον ΕΟΧ)

(2000/352/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες(1), όπως τροποποιήθηκε τελευταία από την οδηγία 1999/89/ΕΚ(2), και ιδίως τα άρθρα 11 και 12,

Εκτιμώντας τα ακόλουθα:

(1) Η απόφαση 94/984/ΕΚ της Επιτροπής(3), όπως τροποποιήθηκε τελευταία από την απόφαση 2000/254/ΕΚ(4), καθόρισε τους υγειονομικούς όρους και τα κτηνιατρικά πιστοποιητικά που απαιτούνται για την εισαγωγή νωπού κρέατος πουλερικών από ορισμένες τρίτες χώρες. Καθορίζονται δύο διαφορετικά πιστοποιητικά, το υπόδειγμα Α και το υπόδειγμα Β. Η χρήση τους εξαρτάται από την κατάσταση, όσον αφορά την νόσο του Newcastle, στη σχετική χώρα.

(2) Είχε επιτραπεί σε ορισμένα μέρη του εδάφους της Κίνας που απαριθμούνται στο παράρτημα Ι της απόφασης 94/984/ΕΚ να χρησιμοποιούν το υπόδειγμα Β του πιστοποιητικού, μέχρις ότου, από μια επιθεώρηση, διαπιστώθηκαν προβλήματα όσον αφορά την πιστοποίηση. Για το λόγο αυτό, με την απόφαση 96/456/ΕΚ της Επιτροπής, ανεστάλησαν οι εισαγωγές νωπού κρέατος πουλερικών από την Κίνα, από την 1η Αυγούστου 1996.

(3) Τον Οκτώβριο του 1999, πραγματοποιήθηκε από την Επιτροπή στην Κίνα μια αποστολή επιθεώρησης, από την οποία διαπιστώθηκε ότι επετεύχθη από τις κτηνιατρικές υπηρεσίες της Κίνας σημαντική βελτίωση και δόθηκαν γραπτές διαβεβαιώσεις, έτσι ώστε να μπορεί να ανακληθεί η προαναφερθείσα αναστολή.

(4) Η κατάσταση, όσον αφορά τη νόσο του Newcastle, απαιτεί να παρασχεθούν πρόσθετες εγγυήσεις, σύμφωνα με το υπόδειγμα Β του πιστοποιητικού της απόφασης 94/984/ΕΚ.

(5) Για λόγους σαφήνειας, η παρούσα απόφαση εφαρμόζεται για το νωπό κρέας πουλερικών που πιστοποιείται από την 1η Ιουνίου 2000.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 94/984/ΕΚ τροποποιείται ως εξής:

Στη σειρά "CN China (PR)", διαγράφονται οι υποσημειώσεις "(3)" μετά από τη λέξη "Shandong" και μετά από το γράμμα "B" και η αντίστοιχη υπόσημείωση "(3) Αναστέλλεται η εισαγωγή από την 1η Αυγούστου 1996", στο κάτω μέρος της σελίδας.

Άρθρο 2

Η παρούσα απόφαση εφαρμόζεται για το νωπό κρέας πουλερικών που πιστοποιείται από την 1η Ιουνίου 2000.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 4 Μαΐου 2000.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 35.

(2) ΕΕ L 300 της 23.11.1999, σ. 17.

(3) ΕΕ L 378 της 21.12.1994, σ. 11.

(4) ΕΕ L 78 της 29.3.2000, σ. 33.
Απόφαση της επιτροπής

της 4ης Απριλίου 2000

για τροποποίηση της απόφασης 92/486/ΕΟΚ για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης ANIMO και των κρατών μελών

[κοινοποιηθείσα υπό τον αριθμό Ε(2000) 922]

(Κείμενο που παρουσιάζει ενδιαφέρον για τον ΕΟΧ)

(2000/288/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την απόφαση 92/118/ΕΟΚ(2), και ιδίως το άρθρο 20 παράγραφος 3,

Εκτιμώντας τα ακόλουθα:

(1) Σε συνέχεια των διαφόρων εργασιών που πραγματοποιήθηκαν σε κοινοτικό επίπεδο ιδίως κατά τη διάρκεια μελετών και σεμιναρίων, πρέπει να επανεξετασθεί η αρχιτεκτονική του σχεδίου ANIMO για να δημιουργηθεί ένα κτηνιατρικό σύστημα στο οποίο θα ενταχθούν οι διάφορες μηχανογραφημένες εφαρμογές.

(2) Κρίνεται σκόπιμη η τροποποίηση της απόφασης 92/486/ΕΟΚ της Επιτροπής, της 25ης Σεπτεμβρίου 1992, για τον καθορισμό των κανόνων συνεργασίας μεταξύ κεντρικού συστήματος εξυπηρέτησης ANIMO και των κρατών μελών(3), όπως τροποποιήθηκε τελευταία από την απόφαση 1999/716/ΕΚ(4), ώστε να διασφαλιστεί η συνέχιση του δικτύου ANIMO.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 2α της απόφασης 92/486/ΕΟΚ προστίθεται η ακόλουθη παράγραφος 5:

"5. Για την περίοδο από 1ης Απριλίου 2000 έως 31 Μαρτίου 2001, οι συντονιστικές αρχές που προβλέπονται στο άρθρο 1 μεριμνούν ώστε οι συμβάσεις που αναφέρονται στο εν λόγω άρθρο να παραταθούν κατά ένα έτος.

Στο πλαίσιο της παραγράφου αυτής, λαμβάνεται υπόψη η ακόλουθη τιμολόγηση:

386 ευρώ ανά μονάδα (κεντρική μονάδα, τοπική μονάδα, συνοριακός σταθμός) για όλες τις μονάδες ANIMO οι οποίες αναφέρονται στην απόφαση 2000/287/ΕΚ(5),"

Άρθρο 2

Η παρούσα απόφαση εφαρμόζεται από την 1η Απριλίου 2000.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 4 Απριλίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 291 της 7.10.1992, σ. 20.

(4) ΕΕ L 289 της 11.11.1999, σ. 1.

(5) ΕΕ L 98 της 19.4.2000, σ. 12.
Απόφαση της Επιτροπής

της 28ης Νοεμβρίου 2000

για τροποποίηση της απόφασης 93/467/ΕΟΚ που επιτρέπει στα κράτη μέλη να παρεκκλίνουν από ορισμένες διατάξεις της οδηγίας 2000/29/ΕΚ του Συμβουλίου όσον αφορά τους μη αποφλοιωμένους κορμούς βελανιδιάς (Quercus L.) καταγωγής Καναδά ή Ηνωμένων Πολιτειών Αμερικής

[κοινοποιηθείσα υπό τον αριθμό Ε(2000) 3582]

(2000/780/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2000/29/ΕΚ του Συμβουλίου, της 8ης Μαΐου 2000, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), και ιδίως το άρθρο 15 παράγραφος 1,

την αίτηση που υπέβαλε η Γερμανία,

Εκτιμώντας τα ακόλουθα:

(1) Σύμφωνα με τις διατάξεις της οδηγίας 2000/29/ΕΚ, οι μη αποφλοιωμένοι κορμοί βελανιδιάς (Quercus L.) καταγωγής χωρών της Βορείου Αμερικής δεν μπορούν, καταρχήν, να εισάγονται στην Κοινότητα λόγω του κινδύνου εισαγωγής του Ceratocystis fagacearum (Bretz) Hunt., του αιτίου του μαρασμού της βελανιδιάς.

(2) Η απόφαση 93/467/ΕΟΚ της Επιτροπής(2), όπως τροποποιήθηκε τελευταία από την απόφαση 98/661/ΕΚ(3), επιτρέπει κάποιες παρεκκλίσεις για τους μη αποφλοιωμένους κορμούς βελανιδιάς (Quercus L.) καταγωγής Καναδά ή Ηνωμένων Πολιτειών Αμερικής, εφόσον πληρούνται ορισμένες ειδικές προϋποθέσεις.

(3) Η απόφαση 93/467/ΕΟΚ, όπως τροποποιήθηκε, ορίζει ότι η ισχύς της παρέκκλισης λήγει στις 31 Δεκεμβρίου 2000.

(4) Βάσει των διαθέσιμων προς το παρόν στοιχείων, οι προϋποθέσεις για την παρέκκλιση στην προαναφερθείσα απόφαση πρέπει να εξακολουθήσουν να ισχύουν.

(5) Οι συνθήκες που αιτιολογούν τη χορήγηση της έγκρισης εξακολουθούν να υφίστανται.

(6) Η έγκριση πρέπει, γι' αυτό το λόγο, να παραταθεί για μια επιπλέον καθορισμένη χρονική περίοδο.

(7) Η Επιτροπή εξασφαλίζει ότι ο Καναδάς και οι Ηνωμένες Πολιτείες της Αμερικής θα διαθέσουν όλα τα τεχνικά στοιχεία που υπάρχουν και τα οποία χρειάζονται για να εξακολουθήσει να παρακολουθεί τη λειτουργία των προστατευτικών μέτρων που απαιτούνται στο πλαίσιο των προαναφερομένων τεχνικών προϋποθέσεων.

(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/467/ΕΟΚ τροποποιείται ως εξής:

1. Στο άρθρο 3, η ημερομηνία "31 Δεκεμβρίου 2000" αντικαθίσταται από την ημερομηνία "31 Δεκεμβρίου 2002".

2. Στο παράρτημα Ι σημείο 7, οι όροι "98/661/ΕΚ" αντικαθίστανται από τους όρους "2000/780/ΕΚ".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 169 της 10.7.2000, σ. 1.

(2) ΕΕ L 217 της 27.8.1993, σ. 49.

(3) ΕΕ L 329 της 24.11.1998, σ. 18.
Απόφαση της Επιτροπής

της 17ης Νοεμβρίου 2000

που αφορά το ερωτηματολόγιο σχετικά με τις εκθέσεις των κρατών μελών περί της εφαρμογής της οδηγίας 1999/31/ΕΚ για την υγειονομική ταφή των αποβλήτων

[κοινοποιηθείσα υπό τον αριθμό Ε(2000) 3318]

(2000/738/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 1999/31/ΕΚ του Συμβουλίου, της 26ης Απριλίου 1999, για την υγειονομική ταφή των αποβλήτων(1), και ιδίως το άρθρο 15,

Εκτιμώντας τα ακόλουθα:

(1) Στο άρθρο 15 της οδηγίας 1999/31/ΕΚ ζητείται από τα κράτη μέλη να διαβιβάζουν στην Επιτροπή έκθεση περί της εφαρμογής της εν λόγω οδηγίας.

(2) Η εν λόγω έκθεση συντάσσεται με βάση το ερωτηματολόγιο ή το σχέδιο το εκπονούμενο από την Επιτροπή σύμφωνα με τη διαδικασία του άρθρου 6 της οδηγίας 91/692/ΕΟΚ του Συμβουλίου(2).

(3) Η πρώτη έκθεση θα καλύπτει την περίοδο από 16 Ιουλίου 2001 μέχρι το 2003.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που προβλέπεται στο άρθρο 6 της οδηγίας 91/692/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εκδίδεται το ερωτηματολόγιο του επισυναπτόμενου παραρτήματος.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Νοεμβρίου 2000.

Για την Επιτροπή

Margot Wallström

Μέλος της Επιτροπής

(1) ΕΕ L 182 της 16.7.1999, σ. 1.

(2) ΕΕ L 377 της 23.12.1991, σ. 48.

ΠΑΡΑΡΤΗΜΑ

>PIC FILE= "L_2000298EL.002502.EPS">

>PIC FILE= "L_2000298EL.002601.EPS">
Απόφαση της Επιτροπής

της 30ής Οκτωβρίου 2000

για την τροποποίηση της απόφασης 93/402/ΕΟΚ περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχόμενων από ορισμένες χώρες της Νότιας Αμερικής ώστε να ληφθούν υπόψη κάποιες παράμετροι που αφορού την Χιλή

[κοινοποιηθείσα υπό τον αριθμό Ε(2000) 3135]

(Κείμενο που παρουσιάζει ενδιαφέρον για τον ΕΟΧ)

(2000/699/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και προβείου είδους, καθώς και χοίρων και νωπών κρεάτων ή προϊόντων κρέατος προελεύσεως τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως τα άρθρα 14 και 22,

Εκτιμώντας τα ακόλουθα:

(1) Οι υγειονομικοί όροι και η κτηνατρική πιστοποίηση που απαιτούνται κατά την εισαγωγή νωπών κρεάτων από την Κολομβία, την Παραγουάη, την Ουρουγουάη, τη Βραζιλία, τη Χιλή και την Αργεντινή θεσπίζονται με την απόφαση 93/402/ΕΟΚ της Επιτροπής(3), όπως τροποποιήθηκε τελευταία από την απόφαση 98/16/ΕΚ(4).

(2) Μετά από κτηνιατρικές αποστολές της Κοινότητας, φαίνεται ότι η Χιλή καλύπτεται από κτηνιατρικές υπηρεσίες επαρκώς καλά διαρθρωμένες και οργανωμένες.

(3) Κατά τους τελευταίους 24 μήνες η Χιλή έχει απαλλαγεί από τον αφθώδη πυρετό και, κατά το τελευταίο δωδεκάμηνο, από τη φυσαλιδώδη στοματίτιδα, την κλασική πανώλη των χοίρων, την αφρικανική πανώλη των χοίρων, την εντεροϊογενή εγκεφαλομυελίτιδα (νόσος του Teschen), τη φυσαλιδώδη νόσο των χοίρων και το φυσαλιδώδες εξάνθημα. Επίσης κατά το τελευταίο δωδεκάμηνο, δεν έχουν πραγματοποιηθεί εμβολιασμοί κατά των ασθενειών αυτών ενώ είναι απαγορευμένη η εισαγωγή ζώων που έχουν εμβολιασθεί κατά του αφθώδους πυρετού και του κλασικού πυρετού των χοίρων.

(4) Κατόπιν των ανωτέρω, η εισαγωγή από τη Χιλή νωπού κρέατος χοιροειδών κρίνεται αποδεκτή.

(5) Η απόφαση 93/402/ΕΟΚ πρέπει να τροποποιηθεί αντίστοιχα, καθοριζομένων των υγειονομικών όρων για τα ζώα καθώς και υποδείγματος πιστοποιητικού που θα απαιτείται για εισαγωγές χοιρείου κρέατος στην Κοινότητα από τη Χιλή.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/402/ΕΟΚ τροποποιείται ως ακολούθως:

1. Το παράρτημα ΙΙ αντικαθίσταται από το παράρτημα Α της παρούσας απόφασης.

2. Το παράρτημα Β της παρούσας απόφασης προστίθεται στο τέλος του παραρτήματος ΙΙΙ μέρος 2.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 179 της 22.7.1993, σ. 11.

(4) ΕΕ L 6 της 10.1.1998, σ. 40.

ΠΑΡΑΡΤΗΜΑ Α

"ΠΑΡΑΡΤΗΜΑ ΙΙ

(Εκδοχή αριθ. 02/00)

ΥΓΕΙΟΝΟΜΙΚΕΣ ΕΓΓΥΗΣΕΙΣ ΑΠΑΙΤΟΥΜΕΝΕΣ ΣΤΗΝ ΠΙΣΤΟΠΟΙΗΣΗ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ B

"

>PIC FILE= "L_2000287EL.006402.EPS">"
Απόφαση της Επιτροπής

της 30ής Οκτωβρίου 2000

περί εγκρίσεως σχεδίων έκτακτης ανάγκης για την καταπολέμηση της γρίππης των ορνίθων και της ψευδοπανώλους των πτηνών

[κοινοποιηθείσα υπό τον αριθμό Ε(2000) 3136]

(Κείμενο που παρουσιάζει ενδιαφέρον για τον ΕΟΧ)

(2000/680/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/40/ΕΟΚ του Συμβουλίου, της 19ης Μαΐου 1992, για τη θέσπιση κοινοτικών μέτρων για την καταπολέμηση της γρίππης των ορνίθων(1), όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας, και ιδίως το άρθρο 17 παράγραφος 4,

την οδηγία 92/66/ΕΟΚ του Συμβουλίου, της 14ης Ιουλίου 1992, για τη θέσπιση κοινοτικών μέτρων για την καταπολέμηση της ψευδοπανώλους των πτηνών(2), όπως τροποποιήθηκε τελευταία από την πράξη προσχώρησης της Αυστρίας, της Σουηδίας και της Φινλανδίας, και ιδίως το άρθρο 21 παράγραφος 4,

Εκτιμώντας τα ακόλουθα:

(1) Η γρίππη των ορνίθων και η ψευδοπανώλης των πτηνών είναι και οι δυο νόσοι που προσβάλλουν τα ορνιθοειδή.

(2) Τα κριτήρια προς εφαρμογή κατά την κατάρτιση σχεδίων έκτακτης ανάγκης για την καταπολέμηση της γρίππης των ορνίθων και της ψευδοπανώλους των πτηνών καθορίζονται αντιστοίχως στο παράρτημα VI της οδηγίας του Συμβουλίου 92/40/ΕΟΚ και στο παράρτημα VII της οδηγίας του Συμβουλίου 92/66/ΕΟΚ.

(3) Τα κριτήρια που παρατίθενται στα δυο προαναφερόμενα παραρτήματα είναι πανομοιότυπα.

(4) Τα μέτρα καταπολέμησης της νόσου που εφαρμόζονται σε περίπτωση κρουσμάτων γρίππης των ορνίθων ή ψευδοπανώλους των πτηνών ακολουθούν τις ίδιες αρχές και εμπλέκουν πτηνοτρόφους, φορείς εκμετάλλευσης σφαγείων και μονάδων τεμαχισμού και συσκευασίας, κτηνιάτρους εργαζόμενους επιτόπου και εργαστήρια διαγνώσεως. Ως εκ τούτου, υπάρχει δυνατότητα σύνταξης ενός σχεδίου έκτακτης ανάγκης που να καλύπτει συγχρόνως και τη γρίππη των ορνίθων και την ψευδοπανώλη των πτηνών.

(5) Τα κράτη μέλη έχουν υποβάλει προς έγκριση εθνικά σχέδια έκτακτης ανάγκης, όπου απαριθμούνται και εξειδικεύονται τα μέτρα προς εκτέλεση σε περίπτωση κρουσμάτων γρίππης των ορνίθων και ψευδοπανώλους των πτηνών.

(6) Μετά από εξέταση διαπιστώθηκε ότι τα ανωτέρω σχέδια πληρούν τα καθορισθέντα κριτήρια και επιτρέπουν την επίτευξη του επιθυμητού στόχου, υπό την προϋπόθεση ότι θα υλοποιηθούν στην πράξη.

(7) Τα κράτη μέλη εκπονούν μελέτες υποθετικών εξελίξεων και εκτελούν ασκήσεις προσομοιώσεων ώστε να διασφαλίσουν την αποτελεσματικότητα των σχεδίων.

(8) Τα κράτη μέλη υποχρεούνται να επικαιροποιούν τα σχέδια σε τακτά διαστήματα.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα παρατιθέμενα στο παράρτημα σχέδια έκτακτης ανάγκης για την καταπολέμηση της γρίππης των ορνίθων και της ψευδοπανώλους των πτηνών.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 167 της 22.6.1992, σ. 1.

(2) ΕΕ L 260 της 5.9.1992, σ. 1.

ΠΑΡΑΡΤΗΜΑ

Αυστρία

Γερμανία

Φινλανδία

Ελλάδα

Ιρλανδία

Ισπανία

Κάτω Χώρες

Λουξεμβούργο

Πορτογαλία

Σουηδία
Απόφαση του Συμβουλίου

της 9ης Οκτωβρίου 2000

για το διορισμό ενός τακτικού μέλους από το Ηνωμένο Βασίλειο στην Επιτροπή των Περιφερειών

(2000/634/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. Lewis Shand SMITH, μέλους από το Ηνωμένο Βασίλειο, η οποία γνωστοποιήθηκε στο Συμβούλιο στις 10 Ιουλίου 2000, έμεινε κενή η αντίστοιχη θέση τακτικού μέλους της Επιτροπής των Περιφερειών,

Έχοντας υπόψη την πρόταση της κυβέρνησης του Ηνωμένου Βασιλείου,

ΑΠΟΦΑΣΙΖΕΙ:

Άρθρο μόνο

Ο κ. Hugh HALCRO-JOHNSTON διορίζεται τακτικό μέλος της Επιτροπής των Περιφερειών εις αντικατάσταση του κ. Lewis Shand SMITH, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.

Λουξεμβούργο, 9 Οκτωβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 28 της 4.2.1998, σ. 19.
Απόφαση του Συμβουλίου

της 26ης Σεπτεμβρίου 2000

για το διορισμό ενός αναπληρωματικού μέλους από την Ισπανία στην Επιτροπή των Περιφερειών

(2000/593/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτκών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. José Maria Barreda Fontes, η οποία γνωστοποιήθηκε στο Συμβούλιο στις 28 Αυγούστου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Mαriα Luisa Araujo Chamorro διορίζεται αναπληρωματικό μέλος της Επιτροπής των Περιφερειών σε αντικατάσταση τον κ. José Maria Barreda Fontes και για το υπόλοιπο της θητείας του προκατόχου της, δηλαδή έως τις 25 Ιανουαρίου 2002.

Βρυξέλλες, 26 Σεπτεμβρίου 2000.

Για το Συμβούλιο

Ο Πρόεδρος

C. Tasca

(1) ΕΕ L 28 της 4.2.1998, σ. 19.
Απόφαση του Συμβουλίου

της 28ης Σεπτεμβρίου 2000

για το διορισμό τριών τακτικών μελών από το Βέλγιο στην Επιτροπή των Περιφερειών

(2000/603/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά τις παραιτήσεις των κ.κ. Johan SAUWENS, Luc VAN DEN BOSSCHE και Karel DE GUCHT, οι οποίες γνωστοποιήθηκαν στο Συμβούλιο στις 28 Αυγούστου, στις 5 Σεπτεμβρίου και στις 12 Σεπτεμβρίου 2000 αντίστοιχα, έμειναν κενές οι αντίστοιχες θέσεις τακτικών μελών της Επιτροπής των Περιφερειών,

Έχοντας υπόψη την πρόταση της βελγικής κυβέρνησης,

ΑΠΟΦΑΣΙΖΕΙ:

Άρθρο μόνο

Διορίζονται τακτικά μέλης της Επιτροπής των Περιφερειών ο κ. Bert ANCIAUX σε αντικατάσταση του κ. Johan SAUWENS, ο κ. Gilbert BOSSUYT σε αντικατάσταση του κ. Luc VAN DEN BOSSCHE και ο κ. Stefaan PLATTEAU σε αντικατάσταση του κ. Karel DE GUCHT, για το υπόλοιπο της θητείας των προκατόχων τους, δηλαδή έως τις 25 Ιανουαρίου 2002.

Βρυξέλλες, 28 Σεπτεμβρίου 2000.

Για το Συμβούλιο

Ο Πρόεδρος

D. Vaillant

(1) ΕΕ L 28 της 4.2.1998, σ. 19.
Απόφαση του Συμβουλίου

της 18ης Σεπτεμβρίου 2000

για το διορισμό τακτικού μέλους από τη Γερμανία στην Επιτροπή των Περιφερειών

(2000/579/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. Gerd Walter, τακτικού μέλους, η οποία γνωστοποιήθηκε στο Συμβούλιο στις 29 Ιουνίου 2000, έμεινε κενή η αντίστοιχη θέση τακτικού μέλους της Επιτροπής των Περιφερειών,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Haide Simonis διορίζεται τακτικό μέλος της Επιτροπής των Περιφερειών, εις αντικατάσταση του κ. Gerd Walter, για το υπόλοιπο της θητείας του προκατόχου της, δηλαδή έως τις 25 Ιανουαρίου 2002.

Βρυξέλλες, 18 Σεπτεμβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 28 της 4.2.1998, σ. 19.
Απόφαση του Συμβουλίου

της 17ης Ιουλίου 2000

με την οποία εξουσιοδοτείται η Ιταλία να εφαρμόσει διαφοροποιημένο συντελεστή των ειδικών φόρων κατανάλωσης σε ορισμένα πετρελαιοειδή τα οποία χρησιμοποιούνται για ειδικούς σκοπούς, σύμφωνα με τη διαδικασία που προβλέπεται από το άρθρο 8 παράγραφος 4 της οδηγίας 92/81/ΕΟΚ

(2000/446/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας τα ακόλουθα:

(1) Σύμφωνα με το άρθρο 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις για λόγους ειδικής πολιτικής των ειδικών φόρων κατανάλωσης που επιβάλλονται στα πετρελαιοειδή.

(2) Οι ιταλικές αρχές ενημέρωσαν την Επιτροπή σχετικά με την πρόθεσή τους να εφαρμόσουν, από την 1η Ιανουαρίου 1999, διαφοροποιημένο συντελεστή ειδικών φόρων κατανάλωσης για το πετρέλαιο εσωτερικής καύσης που χρησιμοποιούν οι οδικοί μεταφορείς εμπορευμάτων.

(3) Τα υπόλοιπα κράτη μέλη έχουν ενημερωθεί σχετικά.

(4) Η Επιτροπή εξετάζει περιοδικά τις μειώσεις και απαλλαγές των ειδικών φόρων κατανάλωσης, προκειμένου να ελέγξει εάν συμβιβάζονται με τη λειτουργία της εσωτερικής αγοράς ή με την κοινοτική πολιτική για την προστασία του περιβάλλοντος.

(5) Η εξουσιοδότηση που παρέχεται με την παρούσα απόφαση δεν θίγει την εφαρμογή των κανόνων για τις κρατικές ενισχύσεις.

(6) Το Συμβούλιο θα εξετάσει την παρούσα απόφαση, βάσει προτάσεως της Επιτροπής, πριν από τις 31 Δεκεμβρίου 2000, οπότε λήγει η εξουσιοδότηση που χορηγείται με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 8 παράγραφος 4 της οδηγίας 92/81/ΕΟΚ, η Ιταλία εξουσιοδοτείται να εφαρμόσει, από την 1η Ιανουαρίου 1999 έως τις 31 Δεκεμβρίου 2000, διαφοροποιημένο συντελεστή ειδικών φόρων κατανάλωσης για το πετρέλαιο εσωτερικής καύσης που χρησιμοποιείται από τους οδικούς μεταφορείς εφόσον ο εφαρμοζόμενος συντελεστής είναι σύμφωνος με τις υποχρεώσεις που καθορίζονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή(2), και ιδίως των ελάχιστων συντελεστών που αναφέρονται στο άρθρο 5 αυτής της οδηγίας.

Άρθρο 2

Η παρούσα απόφαση απευθύνεται στην Ιταλία.

Βρυξέλλες, 17 Ιουλίου 2000.

Για το Συμβούλιο

Ο Πρόεδρος

L. Fabius

(1) ΕΕ L 316 της 31.10.1992, σ. 12· οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365 της 31.12.1994, σ. 46).

(2) ΕΕ L 316 της 31.10.1992, σ. 19· οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365 της 31.12.1994, σ. 46).